Къэбэрдей-Балъкъэрым и Iэтащхьэр Москва щыIущIащ Уэгу транспортымкIэ Федеральнэ агентствэм и унафэщIым
КIуэкIуэ Юрий Москва щыIущIащ Уэгу транспортымкIэ федеральнэ агентствэм и унафэщI Нерадько Александр. ЗэIущIэр екIуэкIащ «Урысейм и транспорт IэнатIэм 2010 — 2020 гъэхэм къриубыдэу зэрызиужьыну щIыкIэр» федеральнэ программэ хэхам «Налшык» аэропорт комплексыр хэгъэхьэным теухуауэ Урысей авиацэмрэ Къэбэрдей-Балъкъэр Республикэмрэ зэрызэдэлажьэм ипкъ иткIэ. Щхьэхуэу тепсэлъыхьащ телъэтыкIыпIэ-къэтIысыжыпIэ гъуэгур зэгъэпэщыжыным. А лэжьыгъэр зэфIэкIмэ, абы Iэмал къитынущ къэрал кIуэцI, къэрал щIыб рейсхэу ягъэзащIэхэм хэгъэхъуэнымкIэ, илъэсым къриубыдэу кърашэкI цIыху бжыгъэр мин 500-м нэгъэсыным-кIэ. ЗэкIэ къызэрабжамкIэ, абы папщIэ сом меларди 3,9-рэ хуеинущ.
А проектыр гъэзэщIэныр, къыхигъэщащ КIуэкIуэ Юрий, республикэм и турист-рекреацэ кластерым зегъэужьыным быдэу зэрыпыщIам и мызакъуэу, абы щIыналъэ псом и экономикэм дежкIи мыхьэнэшхуэ иIэнущ.
ЯРОСЛАВСКАЯ Маринэ.
